Publication: Magyar Közlöny
Issue: MK-2006-64 (Year: 2006, Number: 64)
Era: 2004-2010
Section: 2. melléklet a 29/2006. (V. 30.) BM rendelethez
Paragraph Index: 319

1. A nyilvántartásba vétel ügyviteli folyamata A jelölõ szervezeteket, a jelölteket és a listákat az illetékes választási bizottság veszi hivatalosan nyilvántartásba. Az ezzel kapcsolatos feladatokat az illetékes választási iroda a választási informatikai rendszer választás-elõkészítõ (VER) alrendszere, illetve a jelöltajánlás-ellenõrzõ számítógépes rendszer (JER) segítségével végzi. A jelölõ szervezetek, a jelöltek és a listák nyilvántartásba vételének fázisai: – A választási iroda átveszi a bejelentést tartalmazó iratokat, azokat ellenõrzi, szükség esetén a bejelentésre jogosulttal javíttatja. – A bejelentett adatokat az okmányirodába továbbítja a VER rendszerben történõ regisztrálás céljából (a továbbiakban ezt a fázist azonosítjuk a regisztráció fogalommal). – Azon választástípusoknál, ahol a nyilvántartásba vételnek feltétele a megfelelõ számú ajánlás benyújtása, ezt követõen meg kell történjen a jelölt-, illetve listaajánlások ellenõrzése a JER rendszer segítségével. – Az illetékes választási bizottság a benyújtott iratok – és ahol ez szükséges, az ajánlások ellenõrzésének eredménye – alapján döntést hoz a bejelentett szervezet, jelölt, lista nyilvántartásba vételérõl (a továbbiakban ezt a fázist azonosítjuk a nyilvántartásba vétel fogalommal). – A nyilvántartásba vétel tényét a választási iroda az okmányiroda útján rögzíti a VER rendszerben. 1.1. A bejelentések fogadása, regisztráció A választási iroda a jelölõ szervezet bejelentésekor a társadalmi szervezetek bírósági nyilvántartásából kiállított kivonaton, szervezet(ek) jelöltje, illetve lista bejelentésekor pedig az okmányiroda segítségével a VER rendszer szervezet-nyilvántartásában ellenõrzi, hogy a bejelentést a szervezet arra jogosult képviselõje vagy annak meghatalmazottja tette-e meg. A bejelentéseket az arra a célra elõírt formanyomtatványokon kell teljesíteni, ezek hiányában a bejelentõt a megfelelõ formanyomtatványokkal el kell látni, és szakszerû segítséget kell nyújtani azok kitöltéséhez. A bejelentés átvételekor a bejelentõ figyelmét fel kell hívni arra, hogy a törvényben elõírt adatok, nyilatkozatok és igazolások megléte a szervezet, a jelölt, illetve a lista nyilvántartásba vételének feltétele, ezért a hiányzó törvényi kellékeket pótolni kell, illetve tájékoztatni kell a törvényben nem elõírt adatok, kellékek esetleges hiányából adódó következményekre. A bejelentés során átvett iratokról átvételi elismervényt (Igazolás a bejelentésrõl) kell adni, feltüntetve az átvett iratokat és az átvétel idõpontját. A megfelelõen bejelentett jelölõ szervezetek, jelöltek és listák adatait – amennyiben ehhez a technikai feltételek adottak – a számítógépes rendszerben azonnal, lehetõleg még a bejelentõ jelenlétében regisztrálni és – az ajánlások felülvizsgálatát kivéve – ellenõrizni kell. Ahol erre nincs lehetõség, a bejelentést tartalmazó formanyomtatványt és az ajánlószelvényeket haladéktalanul továbbítani kell rögzítésre, illetve ellenõrzésre. A regisztráció során a számítógépes rendszer valamennyi szervezethez, jelölthöz, illetve listához – belsõ használatra – egyedi azonosítót képez. A számítógépes regisztráció által szolgáltatott visszaigazolás egy példányát a bejelentõnek át kell adni, illetve meg kell küldeni, a másik példányt a bizonylatokkal együtt irattározni kell. Az illetékes választási irodák feladata felszólítani a bejelentõt a hiányos adatok pótlására, illetve a regisztrációhoz kapcsolódó számítógépes ellenõrzés során jelzett adathibák javítására. A bejelentõ által szolgáltatott adatváltozásokat a számítógépes rendszerben haladéktalanul át kell vezetni, és a rendszer által szolgáltatott visszaigazolás (az eredeti és az új állapotot tartalmazó listát összetûzve) egy példányát a választási iratok között kell õrizni. A módosított adatokat tartalmazó listát a bejelentõnek is át kell adni. Adathiány pótlása, hibás adat javítása a szavazólapok elõállítását megelõzõ nyomdai adatátadás megtörténtéig bármikor, azt követõen a szavazólapok ellenõrzési rendjére figyelemmel végezhetõ. 1.2. Az ajánlások ellenõrzése Az ajánlások törvényi feltételeinek meglétét a választási iroda a névjegyzék adataira, a személyiadat- és lakcímnyilvántartásra, valamint a választójoggal nem rendelkezõ nagykorú polgárok nyilvántartására támaszkodva ellenõrzi. Az ellenõrzési eljárás lefolytatása kötelezõ. 2006/64. szám A többszörös ajánlások kiszûrése érdekében valamennyi benyújtott ajánlószelvény ellenõrzését el kell végezni. Az egy jelöltre/listára vonatkozó összes ajánlószelvény feldolgozását követõen a választási iroda az ajánlószelvényeket a számítógépes ellenõrzés eredményét tartalmazó kimutatással együtt átadja a választási bizottságnak. Amennyiben a többszörös ajánlás miatt a már elõzõleg nyilvántartásba vett jelölt/lista ajánlásainak száma a szükséges alá csökken, errõl értesíteni kell az illetékes választási bizottságot. Az ajánlások ellenõrzéséhez kapcsolódó feladatokat részletesen a 3. pont tartalmazza. 1.3. A nyilvántartásba vétel Az illetékes választási bizottság a benyújtott iratok – és ahol ez szükséges, az ajánlások ellenõrzésének eredménye – alapján döntést hoz a bejelentett szervezet, jelölt, lista nyilvántartásba vételérõl, a nyilvántartásba vétel visszautasításáról, illetve szükség esetén a már nyilvántartásba vett jelölés/listaállítás megsemmisítésérõl. A hivatalos nyilvántartásba vétel a választási bizottság döntésével valósul meg. A nyilvántartásba vételrõl igazolást kell kiállítani, és azt meg kell küldeni a bejelentõnek. A választási iroda feladata gondoskodni arról, hogy az illetékes választási bizottság nyilvántartásba vétellel, illetve a korábban nyilvántartásba vett jelölés vagy listaállítás megsemmisítésével kapcsolatos döntése, valamint a felmerülõ jogorvoslati igények bejelentése és a választási bizottság, bíróság jogerõs döntése a számítógépes nyilvántartáson haladéktalanul átvezetésre kerüljön.

Source: https://magyarkozlony.hu/hivatalos-lapok/e133ee2988104e1409951e9ece1d29005c80ee3b/dokumentumok/504216044d8eed5eed72fc4b6c6441984bebe782/letoltes